Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 466

14. Cikk - Elszámolható költségek 14(1) Ahhoz, hogy bizonyos költségeket támogatásra jogosult költségeknek minõsítsenek, az alábbi feltételeknek kell teljesülniük: - a költségekre szükség legyen az Intézkedés megvalósításához, a költségek szerepeljenek a Szerzõdésben és feleljenek meg a pénzügyi gazdálkodás alapkövetelményeinek, különös tekintettel a költségek felhasználásának hatékonyságára és az eredményességre; - a költségek valóban merüljenek fel az Intézkedés végrehajtása során, lásd a Különleges Feltételek 2. cikkében foglaltakat; - a költségek legyenek ténylegesen felmerült költségek, szerepeljenek a Kedvezményezett vagy a Kedvezményezett partnerei által vezetett számviteli nyilvántartásban, legyenek azonosíthatóak és igazolhatóak, valamint álljanak rendelkezésre a költségeket igazoló eredeti bizonylatok. 14(2) Az alábbi közvetlen költségek jogosultak támogatásra: - az Intézkedés végrehajtásában részt vevõ személyzet költségei – a ténylegesen kifizetett bérek, a társadalombiztosítási és egyéb kapcsolódó közterhek; a bérek és költségek nem haladhatják meg a Kedvezményezett által viselt szokásos költségeket; az összegek nem haladhatják meg az érintett piacon általánosan elfogadott mértékeket; - az Intézkedés végrehajtásában részt vevõ személyzet utazási és létfenntartási költségei, amennyiben azok megfelelnek a piaci mértékeknek és nem haladják meg a Bizottság által általában elfogadottakat (beleértve a turistaosztályú repülõjegyeket); - a berendezések (új és használt) és a szolgáltatások (közlekedés, bérlet stb.) beszerzési költségei, amennyiben nem haladják meg a szokásos piaci árakat; - fogyóeszközök, ellátmányok költségei; - az alvállalkozói költségek vagy a Kedvezményezett partnerei részérõl felmerült költségek; - a Szerzõdés követelményeibõl közvetlenül fakadó költségek (tájékoztatás, az Intézkedés specifikus értékelése, ellenõrzése, fordítás, sokszorosítás, biztosítás, a végrehajtásban részt vevõk célzott képzése) beleértve a pénzügyi szolgáltatások költségeit (különös tekintettel az átutalások és pénzügyi garanciák költségeire); - adók, a 14. cikk (4) bekezdésében foglalt feltételek csorbítása nélkül; - a Bizottság elõzetes írásos (levélben) felhatalmazásával felhasználható, a támogatásra jogosult költségek maximum 5 százalékával egyenlõ tartalék. 14(3) A Kedvezményezett általános költségeinek meghatározott %-os aránya, amely nem haladhatja meg az összes elszámolható közvetlen költség 7%-át, közvetett költségként jogosult támogatásra. A közvetett költségek elszámolhatók, amennyiben nem tartalmaznak a Szerzõdés céljára rendelkezésre bocsátott költségvetés valamely más tételéhez tartozó költségtételeket. A közvetett költségek nem támogathatók, amennyiben a Szerzõdés egy, a Bizottság által már mûködési támogatásban részesülõ szervezet által lebonyolított Intézkedés finanszírozására vonatkoznak. 14(4) Az alábbi költségtételek nem támogathatók: - az esetleges jövõbeni veszteségekre vagy adósságokra képzett tartalékok; - kamattartozások; - föld és épületingatlan vásárlása, kivéve, ha az közvetlenül szükséges az Intézkedés megvalósításához, amely esetben a tulajdonjogot az Intézkedés végrehajtásának befejezését követõen át kell ruházni a Kedvezményezett helyi partnereire (ha vannak ilyenek) vagy az Intézkedés végsõ kedvezményezettjeire; - árfolyamveszteségek, a 15. cikk (7) bekezdésében foglaltak csorbítása nélkül; - a Kedvezményezett által visszaigényelhetõ ÁFA összege. 14(5) A Kedvezményezett által nyújtott és a III. Mellékletben külön felsorolt apport közösségi támogatásra nem jogosult. Ennek ellenére a Kedvezményezett köteles az ilyen portok rendelkezésre bocsátására, a jelen Szerzõdés feltételei szerint.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes